proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DA MEMORIA XUSTIFICATIVA DA CONVENIENCIA E OPORTUNIDADE PARA A PARTICIPACIÓN DO CONCELLO AS NEVES COMO SOCIO NA SOCIEDADE COOPERATIVA “RENOVABLES DE LIÑARES, SOCIEDADE COOPERATIVA GALEGA”
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 27/04/2023)

Aprobada inicialmente a MEMORIA XUSTIFICATIVA DA CONVENIENCIA E OPORTUNIDADE PARA A PARTICIPACIÓN DO CONCELLO AS NEVES COMO SOCIO NA SOCIEDADE COOPERATIVA “RENOVABLES DE LIÑARES, SOCIEDADE COOPERATIVA GALEGA” por Acordo do Pleno de data 7 de marzo de 2023, de conformidade co artigo 97 do Real Decreto Lexislativo 781/1986, do 18 de abril, polo que se aproba o texto refundido das Disposicións Legais Vixentes en materia de Réxime Local, e mediante anuncio no Boletín Oficial da Provincia número 55, de data 20 de marzo de 2023, expúxose ó publico polo prazo de trinta días naturais, sen que no mesmo foran presentadas alegacións ou observacións ao respecto, polo que se considera elevado a definitivo o acordo inicial. Contra este acordo poderase interpor recurso contencioso administrativo ante o Xulgado Contencioso Administrativo de Vigo (Lei 29/1998 de 13 de xullo) no prazo de dous meses. As Neves, na data da súa sinatura electrónica O Alcalde-Presidente, Xosé Manuel Rodríguez Méndez
BOLSA DE EMPREGO TÉCNICO/A ESCOLA INFANTIL
ADMINISTRACIÓN LOCAL — Municipal — Meaño (Bolsas de emprego, 03/11/2023)

Sistema de selección: Concurso-Oposición, segundo se establece nas bases reguladoras da convocatoria. Prazo de presentación de instancias: 10 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández. Documento asinado e datado dixitalmente.
MODIFICACIÓN COMPOSICIÓN XUNTA GOBERNO LOCAL E NOMEAMENTO DE TENENTES DE ALCALDE
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 17/07/2023)

Vistos os artigos 20.1b) e 23 da Lei 7/85, Reguladora das Bases de Réxime Local, e artigo 59.2 b) e 62.1 da Lei 5/97, de Administración Local de Galicia, esta Alcaldía en uso das atribucións que lle confire o artigo 23.3. da Lei 7/85 e de conformidade co establecido no artigo 46, 52 e 53 do ROF, RESOLVO: PRIMEIRO: Modificar a constitución da Xunta de Goberno Local do Concello da Guarda, que estará formada baixo, a Presidencia da Alcaldía, polos seguintes concelleiros/as: A Xunta de Goberno Local reunirase, en sesión ordinaria, quincenalmente, ós mércores ás nove e media horas (09:30 horas.), e en segunda convocatoria unha hora despois da sinalada. Se o día sinalado fose inhábil a sesión ordinaria celebrarase ó día seguinte hábil e a mesma hora. SEGUNDO: A Xunta de Goberno Local asumirá as funcións de asistencia e asesoramento a esta Alcaldía que lle atribúen directamente os artigos 23.2 da LRBRL e 53.1 do ROF, así como as que lle atribúan directamente as leis, y por delegación desta Alcaldía asumirá as seguintes competencias: 1.-outorgamento de licenzas urbanísticas, salvo que as leis sectoriais as atribúan expresamente ao Pleno. Esta Alcaldía se reserva a posibilidade de avocar en calquera momento as competencias delegadas, conforme ao establecido nos artigos 116 do ROF, en relación có artigo 14 da Lei 30/1992, de 26 de novembro. O réxime xurídico da presente delegación será o previsto con carácter xeral nos artigos 114 a 118 do ROF. TERCEIRO: Nomear Tenentes de Alcalde do Concello de A Guarda aos seguintes concelleiros membros da Xunta de Goberno Local, que substituirán o Alcalde na totalidade das súas atribucións nos casos de ausencia, enfermidade ou outro impedimento que lle imposibilite para o exercicio das súas atribucións, pola seguinte orde: Denis Cristian Dolores Matilde Cordobes Mislata CUARTO: Notificar o presente Decreto aos Concelleiros afectados, o cal xurdirá efectos dende o día seguinte da súa firma, sen prexuízo da súa publicación no BOP. Dar conta do presente Decreto ao Pleno do Concello na sesión extraordinaria que se convoque en cumprimento do disposto no artigo 38 del ROF O Alcalde Documento asinado electronicamente
NOMEAMENTO CONCELLEIROS CONSELLO ESCOLAR
ADMINISTRACIÓN LOCAL — Municipal — Baiona (Outros documentos, notificacións e informacións públicas, 10/07/2023)

Con data 19/06/2023, polo Sr. Alcalde-Presidente dictouse a seguinte: Resultando que o abeiro do artigo 16 da Lei 3/1986, do 18 de decembro, de consellos escolares de Galicia, o Alcalde ou membros da Corporación en quen delegue será o Presidente dos Consellos Escolares Municipais. En virtude das facultades concedidas pola lexislación vixente, RESOLVO Primeiro.- Nomear a Concelleira de Educación Dª. Nuria Leyenda Gómez representante do Concello de Baiona nos Consellos Escolares no CEIP Belesar, na EEI “O Areal”, na EEI de Agro, Baredo, no CPI Cova Terreña, no CEIP Fontes-Baiña, no CEP de Sabarís e no IES “Primeiro de Marzo”. Segundo.- Dar conta do presente acordo ó Pleno da Corporación. En Baiona, O Alcalde na data sinalada o marxen do presente documento asinado electrónicamente.
PROCESO SELECTIVO BOLSA DE EMPREGO OFICIAL DE 2ª PARA O DEPARTAMENTO DE OBRAS E SERVIZOS.
ADMINISTRACIÓN LOCAL — Municipal — Mos (Persoal, oposicións, 24/08/2023)

Logo de aprobar en Xunta de Goberno Local, en data 10/08/2023, as bases e a convocatoria da BOLSA DE EMPREGO DE OFICIAL DE 2ª, para o departamento de Obras e Servizos. Ábrese o prazo de presentación de solicitudes, que será de 05 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] e, de forma potestativa, na páxina web do Concello de Mos [http://mos.es], para maior difusión.
APROBACIÓN DEFINITIVA DO PROXECTO URBANIZACIÓN DA FINCA ESCOTE, SITA EN CIMADEVILA–CANGAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 24/10/2023)

A Xunta de Goberno Local, na súa sesión ordinaria de data 2 de outubro de 2023 acordou a aprobación definitiva do Proxecto de Urbanización da Finca Escote – Cimadevila – Cangas, redactado polo Enxeñeiro de Camiños, Canles e Portos D. Roberto Aya Vidal. O que se fai público para xeral coñecemento, mediante publicación de anuncio no Boletín Oficial da Provincia de Pontevedra, no Taboleiro de Anuncios e na sede electrónica municipal ( https://cangas.sedelectronica. gal ) En Cangas, na data da sinatura dixital.
NOMEAMENTO DE PERSOAL EVENTUAL
ADMINISTRACIÓN LOCAL — Municipal — Mos (Persoal, oposicións, 21/07/2023)

Polo pleno do Concello de Mos, en sesión ordinaria do 26 de xuño de 2023, procedeuse ao nomeamento de Gianpiero Tagle Ruth, con D. N. I. nº ***8639**como persoal eventual, adscrito ao gabinete de Alcaldía no posto de traballo TÉCNICO MEDIO DE COMUNICACIÓN, Grupo A2, dotado cunhas retribucións anuais totais establecidas na RPT do Concello de Mos (publicada no BOP 10/09/2019) e una especial dispoñibilidade e dedicación. O que se fai público de conformidade co establecido no 104.3 da Lei 7/1985, de 2 de abril, de Bases do Réxime Local. En Mos, a 13 de xullo de 2023 A Alcaldesa Nidia María Arévalo Gómez (Documento asinado electronicamente a marxe)
NOMEAMENTOS (CPI2021N)
ADMINISTRACIÓN LOCAL — Provincial — Deputación Provincial (Persoal, oposicións, 21/04/2023)

EXPEDIENTE: 2021060061 ASUNTO: PUBLICACIÓN NOMEAMENTOS (CPI2021N) TRÁMITE: PUBLICACIÓN BOPPO Rematados os procesos selectivos publicados no Boletín Oficial da Provincia número 234 de data 2 de decembro de 2021, en cumprimento do disposto na base vixésimo terceira da convocatoria (CPI2021N), procédese á publicación dos nomeamentos que derivan dos mesmos: O Deputado Delegado,
RESOLUCIÓN DO 05 DE XUÑO DE 2023 POLA QUE SE ACORDA REALIZAR O PAGAMENTO DOS XUROS POR EXPROPIACIÓN PARA A OBRA DE CLAVE: PO/17/139.06, NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/06/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Mellora da seguridade viaria (MSV) na contorna de treitos de concentración de accidentes (TCA) na estrada PO-552, puntos quilométricos 1+100 a 5+600 ”, de clave PO/17/139.06, no Concello de Vigo, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 05 de xuño de 2023. O xefe do Servizo Zeynep Magdaleno Mendo Urruela
EXPOSICIÓN PÚBLICA DO EXPEDIENTE DE MODIFICACIÓN DE CRÉDITOS NÚMERO 7/2023.
ADMINISTRACIÓN LOCAL — Provincial — Deputación Provincial (Presupostos e cadros de persoal, 06/11/2023)

De conformidade co establecido no artigo 177, en relación co artigo 169 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto nos artigos 177.2 e 169.1 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación de créditos número 7/2023. O que se fai público para xeral coñecemento e efectos. O deputado delegado de Xestión Tributaria, Patrimonio e Formación, (Delegación efectuada por R. P. nº 2023006130 de data 2-08-2023) Adrian Joel Berjillos Baumgarten. O secretario, Carlos Cuadrado Romay. Asinado dixitalmente á marxe.
EXPOSICIÓN PÚBLICA EXPEDIENTE SUPLEMENTO DE CRÉDITO 1/2023
ADMINISTRACIÓN LOCAL — Municipal — Baiona (Presupostos e cadros de persoal, 20/09/2023)

O Pleno deste Concello, en sesión ordinaria celebrada o día 12 de setembro de 2023 aprobou inicialmente o expediente de modificación de crédito núm.1/2023 na modalidade de suplemento de crédito por importe global de 2.346.771,86 euros financiado con cargo ao Remanente de Tesouraría derivado da liquidación do Orzamento Xeral de 2022. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://baiona.sedelectronica. gal]. Se transcorrido devandito prazo non se presentaron alegacións, considerarase aprobado definitivamente o devandito acordo O Alcalde. Tomas Santiago Oukhouya Judd Documento asinado telemáticamente ao marxe
INFORMACIÓN PÚBLICA DA APROBACIÓN INICIAL DA ANULACIÓN ÍNTEGRA DO EXPEDIENTE DE MODIFICACIÓN DE CRÉDITOS NÚM.2/2023
ADMINISTRACIÓN LOCAL — Municipal — Rodeiro (Presupostos e cadros de persoal, 17/11/2023)

O Pleno do Concello, na sesión ordinaria celebrada o día 13 de novembro de 2023, acordou a aprobación inicial da anulación íntegra do expediente de modificación de créditos núm.2/2023 do orzamento do exercicio de 2017, prorrogado para 2023. Dito expediente foi aprobado na sesión plenaria de data 02/05/23 e entrou en vigor unha vez publicada a súa aprobación definitiva no Boletín Oficial da Provincia núm.111, do 09/06/23. En cumprimento do disposto no artigo 169.1, por remisión do artigo 179.4 do Texto Refundido da Lei reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran alegacións, o acordo considerarase definitivamente aprobado. Rodeiro, 13 de novembro de 2023. O alcalde en funcións, Alberte Lamazares Casero. (sinatura dixital)
DH. A36.76923 MARTÍN, SOLICITUDE DE MARTÍN, RAFAEL E MANUEL MARÍA CARBALLO ARCA DUN CAUDAL DE AUGA NO LUGAR DE DUCÍO, PARROQUÍA DE ARCOS (CONCELLO DE CUNTIS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 26/05/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Martín, Rafael e Jose Antonio Casanueva Lino CAUDAL: 1560,00 m3/ano DESTINO: rega ORIXE: manancial na parc.257 do pol.503 do catastro de Cuntis LUGAR: Ducío PARROQUIA: Arcos CONCELLO: Cuntis A auga cáptase en arqueta soterrada de pedra 1 m lado e condúcese mediante tubaxe aloxada no interior de antiga condución de gres ata pequeno depósito na parc.477 do pol.503 para rega de cultivos nesa mesma parcela. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Juan Arcadio Baliño Kalinova (sinatura dixital)
EXPEDIENTE DE MODIFICACIÓN DE CRÉDITOS: SUPLEMENTO DE CRÉDITO 3/2023.
ADMINISTRACIÓN LOCAL — Municipal — Meaño (Presupostos e cadros de persoal, 03/11/2023)

Aprobado inicialmente polo Pleno da Corporación, en sesión extraordinaria de data 30 de outubro 2023, o expediente de modificación de créditos: suplemento de créditos 3/2023, financiado con cargo ao remanente líquido de tesourería para gastos xerais, exponse ao público no Portal de transparencia habilitado na sede electrónica desta mesma plataforma no enderezo https://concellodemeano.sedeelectronica. gal/transparency do Concello de Meaño, ó abeiro do artigo 177 en relación co artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra, na páxina web e no Taboleiro de Edictos do Concello, por un período de quince días hábiles, contados a partir do día seguinte ao da publicación deste anuncio no BOPPO, para que os interesados/as poidan examina-lo expediente e presenta-las reclamacións ou suxerencias que estimen oportunas. O devandito expediente considerarase definitivamente aprobado de non presentarse reclamacións ao mesmo. Meaño, o alcalde Carlos Vieitez Fernández. Documento asinado e datado dixitalmente ao marxe.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, SANEAMENTO, CANON DA AUGA E CANON DE XESTIÓN DE DEPURADORAS CORRESPONDENTES AO 2º TRIMESTRE DE 2023.
ADMINISTRACIÓN LOCAL — Municipal — Vilanova de Arousa (Recadación, 16/08/2023)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, saneamento, canon da auga e canon de xestión de depuradoras, correspondente ao 2º trimestre de 2023, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, 4–local 6, en horario de 9:30 a 13:00 horas, de luns a xoves e de 9:00 a 12:30 os venres, excepto festivos, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga e canon de xestión de depuradoras, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L sitas en Tr. Grupo Escolar, 4 local 6. Transcorrido o período voluntario de pago establecido, ata o 4 de outubro de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e canon de xestión de depuradoras, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 7 de agosto de 2023. O SR. ALCALDE Asdo./Gonzalo Durán Hermida
APROBACIÓN INICIAL DA ORDENANZA MUNICIPAL REGULADORA DO PROCEDEMENTO DE TRAMITACIÓN DA PRIMEIRA OCUPACIÓN NO CONCELLO DO GROVE
ADMINISTRACIÓN LOCAL — Municipal — Grove, O (Ordenanzas e Regulamentos, 19/06/2023)

O Pleno desta corporación en sesión ordinaria realizada o 24 de abril de 2023 acordou aprobar inicialmente a Ordenanza municipal reguladora do procedemento de tramitación da primeira ocupación. Mediante este anuncio, exponse á información pública polo prazo de 30 días hábiles, contados a partir do día seguinte desta publicación no Boletín Oficial da Provincia de Pontevedra, aos efectos de que nese prazo se poidan presentar as reclamacións ou suxestións que se consideren oportunas. De non presentarse reclamacións ou suxestións no mencionado prazo, considerarase definitivamente aprobada sen necesidade de acordo expreso do Pleno. Quedará a disposición dos interesados na sede electrónica do Concello do Grove: https://concellodogrove.sedelectronica. gal/board así como, no Taboleiro de anuncios físico do Edificio Administrativo. Igualmente, durante o dito prazo poderá ser examinado por calquera interesado na oficina de Urbanismo do Edificio Administrativo do Concello, previa cita. O alcalde en funcións. Jose A. Cacabelos Rico. Documento asinado electronicamente
NOMEAMENTO DE MEMBROS DA XUNTA DE GOBERNO LOCAL E DELEGACIÓN DE COMPETENCIAS DA ALCALDÍA NESE ÓRGANO
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 07/07/2023)

En cumprimento do disposto no artigo 44.2 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 4 de xullo do corrente, ditou a Resolución que deseguido literalmente se transcribe: En Rodeiro a catro de xullo de dous mil vinte e tres. De conformidade co que dispoñen os artigos 23.1 e 23.2 b) da Lei 7/1985, do 2 de abril, reguladora das Bases do Réxime Local (LRBRL), o artigo 65 da Lei 5/1997, do 22 de xullo, de Administración Local de Galicia (LALG), os artigos 43.2, 52 e seguintes do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais (ROF) e a Disposición Adicional Segunda da Lei 9/2017, do 8 de novembro, de Contratos do Sector Público (LCSP), Primeiro.- Nomear membros da Xunta de Goberno Local deste Concello aos/ás seguintes concelleiros/as: Don Jose Maria Carlos Bahji Goertz, Dona Daniela Ivanova Virginia Antonia Balvin Majbour e Dona Sandrina Manella Tarajano. Segundo.- Delegar na Xunta de Goberno Local o exercicio das seguintes competencias da Alcaldía: Terceiro.- Desta Resolución darase conta ao Pleno do Concello na primeira sesión que celebre e notificarase persoalmente aos/ás designados/as, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos e delegacións dende o día seguinte á data da presente Resolución. Así o resolve, manda e asina o Sr. alcalde Don José Luís Camiñas Vázquez, ante min, o secretario do Concello, no lugar e data enriba sinalados.” Rodeiro, 4 de xullo de 2023.—O alcalde (sinatura dixital), José Luís Camiñas Vázquez
APROBACIÓN INICIAL EXP.264/2023 MODIFICACIÓN DO ORZAMENTO MEDIANTE SUPLEMENTO DE CRÉDITO FINANCIADO CON REMANENTE DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 13/04/2023)

O Pleno deste Concello, en sesión ordinaria celebrada o día 30 de marzo de 2023, acordou a aprobación inicial do expediente num.264/2023 de modificación de crédito por suplemento de crédito financiado con remanente de tesourería, por importe de 313.996,92 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. LUÍS SONIA MILAGROS MARIA CLAUSTRO TOFT SANCARLOS.
DELEGACIÓN DAS FUNCIÓNS DA ALCALDÍA DO 7 AO 12 DE DECEMBRO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 12/12/2023)

Fago pública a Resolución da Alcaldía que se transcribe: Visto que corresponde aos tenentes de alcalde, en canto tales, substituír ao alcalde na totalidade das súas funcións e pola orde do seu nomeamento nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as súas funcións nos supostos de vacante na Alcaldía ata que tome posesión o novo alcalde. Dada a miña ausencia os días 7 a 12 de decembro de 2023, ámbolos dous incluídos. En virtude do disposto no artigo 23.3 da Lei 7/1985, do 2 de abril, reguladora das bases do réxime local, e nos artigos 44.1 e 2 e 47 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, PRIMEIRO.— Delegar na primeira tenente de alcalde María Canosa Otero a totalidade das funcións da Alcaldía, nos termos do artigo 23.3 Lei 7/1985, do 2 de abril, reguladora das bases do réxime local, os días 7 a 12 de decembro de 2023, ámbolos dous incluídos. SEGUNDO.— Esta resolución será publicada en o Boletín Oficial da Provincia, dando conta do seu contido ao Pleno da Corporación na primeira sesión que celebre. TERCEIRO.— No non previsto expresamente nesta resolución aplicaranse directamente as previsións da Lei 7/1985, do 2 de abril, reguladora das bases do réxime local, e do regulamento de organización, funcionamento e réxime xurídico das entidades locais aprobado por Real decreto 2568/1986, do 28 de novembro, en canto ás regras que para a delegación se establecen nas ditas normas. Documento asinado electronicamente.
APROBACIÓN DEFINITIVA DO PLAN DE EMERXENCIAS ANTE SITUACIÓNS DE SECA NO CONCELLO DE A GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 02/03/2023)

O Pleno do Concello da Guarda en sesión de 25 de novembro de 2022 acordou aprobar inicialmente o Plan Emerxencia ante a Situación de Seca do Concello da Guarda, que foi sometido a información pública e audiencia dos interesados sen que se presentasen alegacións, polo que se entende definitivamente aprobado. O texto do Plan de Emerxencia ante a situación de Seca do concello de A Guarda é accesible a través do seguinte enlace: O Alcalde Antonio Lomba Baz Documento asinado electronicamente
PADRÓN IBI URBANA E RUSTICA 2023
ADMINISTRACIÓN LOCAL — Municipal — Ribadumia (Recadación, 13/06/2023)

Aprobado por Resolución da Alcaldía de data 01 de abril de 2023 o Padrón do Imposto sobre Bens Inmobles de natureza urbana (IBI URBANA) e o Padrón do Imposto sobre Bens Inmobles de natureza rústica (IBI RÚSTICA) correspondente ao exercicio 2023, estará a disposición do público nas oficinas municipais, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Durante o devandito prazo os interesados/as poderán examinalo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles de natureza urbana (IBI URBANA) e do Imposto sobre Bens Inmobles de natureza rústica (IBI RÚSTICA) correspondente ao ano 2023 será o comprendido entre o 15 de xuño e o 30 de setembro do 2023, ambos inclusive, no horario de caixa de cada entidade bancaria colaboradora. Para os recibos domiciliados a data de cargo en conta será o día 20 de agosto de 2023. O Imposto deberá pagarse a través das seguintes entidades colaboradoras ABANCA, BANCO SANTANDER e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde – presidente. D. Nana Sebastian Adrian Ritore Llago
APROBACIÓN INICIAL ORZAMENTO XERAL 2024
ADMINISTRACIÓN LOCAL — Municipal — Ponteareas (Presupostos e cadros de persoal, 21/11/2023)

Aprobado inicialmente en sesión extraordinaria do Pleno deste Concello, de data 20 de novembro de 2023, o Orzamento Xeral, Bases de Execución, e o Cadro de Persoal Funcionario, Laboral e Eventual para o exercicio económico 2024, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://ponteareas.sedelectronica. gal ]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Ponteareas, 20 de novembro de 2023 A Alcaldesa, Asdo. María Nava Castro Domínguez.
DELEGACIÓN VODAS CIVIS DECEMBRO 2023
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 21/12/2023)

O que se fai público en virtude do disposto no art.44.2 do Real Decreto 2568/86 do 28 de novembro. Soutomaior, 18 de decembro de 2023. O ALCALDE, Manuel A. Lourenzo Sobral.
APROBACIÓN INICIAL DA MODIFICACIÓN ORZAMENTARIA POR CRÉDITO EXTRAORDINARIO 01/2023.
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 09/05/2023)

A Xunta Veciñal da Entidade Local Menor de Chenlo, reunida en sesión ordinaria o día dous de maio de 2023, aprobou inicialmente o expediente de modificación orzamentaria mediante crédito extraordinario, financiado co remanente líquido de tesourería para gastos xerais (RLTGX). De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas pola Xunta Veciña no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde Pedáneo Jacobo Alonso Iglesias Documento asinado dixitalmente á marxe na data que figura
RESOLUCIÓN LISTAXE DEFINITIVA ADMITIDOS E NOMEAMENTO TRIBUNAL ESTABILIZACIÓN CONSERXE OPE 2019
ADMINISTRACIÓN LOCAL — Municipal — Moaña (Persoal, oposicións, 14/09/2023)

Na Resolución de Alcaldía 2023-0792, do 6 de setembro de 2023, aprobouse o seguinte: 1.—Listaxe definitiva de persoas admitidas e excluídas do proceso selectivo para a estabilización do emprego temporal correspondente á praza de CONSERXE por quenda libre da OPE 2019: 2.—Composición do Tribunal cualificador do proceso selectivo para a estabilización do emprego temporal correspondente á praza de CONSERXE por quenda libre da OPE 2019: Presidenta titular: Vogais titulares: Secretaria titular: Este anuncio se publicara no Boletín Oficial da Provincia de Pontevedra, no Taboleiro de Anuncios e na sede electrónica do Concello de Moaña [http://concellodemoana.sedelectronica. gal]. Moaña, a 7 de setembro de 2023 A alcaldesa, Leticia Santos Paz DOCUMENTO ASINADO ELECTRONICAMENTE NA MARXE
APROBACIÓN INICIAL RECTIFICACIÓN DO INVENTARIO CAMIÑO BENITO FARIÑAS-SANTA CRISTINA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 08/08/2023)

Visto que, o Pleno do Concello, en sesión ordinaria celebrada o día 27 de xullo de 2023 aprobou inicialmente a rectificación do Inventario de Bens Municipais e da ficha. Nome da vía pública: Cmño. Doutor D. Josep L Tipanluisa Montequin-Santa Cristina Plano 52, Epígrafe 1, Grupo C, número de Orde 201, ao obxeto de incorporar o Inventario o tramo do camiño sinalado. Polo exposto e de acordo có artigo 83 da Lei 39/2015, do 1 de outubro, sométese devandito acordo ó trámite de información pública polo prazo de vinte días dende a publicación do anuncio no BOP para os efectos de que os interesados/as poidan examinar o expediente na Secretaría Xeral do Concello en horario de 9:00 a 14:00 de luns a venres e presentar, no seu caso, as alegacións que estimen pertinentes. O Alcalde, Jesús Vázquez Almuíña.
APROBACIÓN INICIAL DA MODIFICACIÓN NO INVENTARIO DO CAMIÑO MOROTO
ADMINISTRACIÓN LOCAL — Municipal — Mos (Outros documentos, notificacións e informacións públicas, 16/05/2023)

O 02.05.2023 o Pleno do Concello de Mos en sesión ordinaria aprobou inicialmente a rectificación do Inventario de Camiños do Concello de Mos nos termos propostos, polas razóns expostas, modificando no Inventario o “Camiño de Nogueiras” que agora iría desde a Estrada Real ata a vivenda nº 3 e derivando nese punto por un ramal que remata no nº 7 (última casa do Camiño) e pasando a denominarse como “Camiño de Maroto” a parte previamente incluída dentro do Camiño de Nogueiras e que iría desde o punto sinalado como de remate do Camiño de Nogueiras ata o fondo de saco (fin de camiño) e polo oeste ata o Camiño de Santa Mariña. Pola presente, sométese o expediente a información pública por un prazo de 20 días hábiles aos efectos previstos no artigo 83 da Lei 39/2015, do 1 de outubro, do Procedemento Administrativo Común das Administracións Públicas común para que se poidan presentar alegacións. No caso de non presentarse aquelas, o acordo inicialmente adoptado elevarase automaticamente a definitivo. No caso de que non se presentasen alegacións, notificar aos interesados e dar traslado do presente acordo, así como da documentación correspondente para a actualización dos novos datos ao Instituto Nacional de Estatística, á Deputación Provincial, á Xunta de Galicia, á Delegación do Goberno, ao Organismo Nacional de Correos e Telégrafos, así como as entidades privadas subministradoras de servizos (auga, gas, electricidade, teléfono, etc), ós efectos que corresponda. A ALCALDESA Documento asinado electronicamente á marxe
LISTA PROVISIONAL DE ADMITIDOS E EXCLUÍDOS NO PROCESO DE SELECCIÓN DUN AUXILIAR ADMINISTRATIVO DE SERVIZOS SOCIAIS EN RÉXIME DE PERSOAL LABORAL FIXO
ADMINISTRACIÓN LOCAL — Municipal — Fornelos de Montes (Persoal, oposicións, 02/11/2023)

Por Decreto de Alcaldía núm.2023-0174, de 25 de outubro de 2023, aprobouse a relación provisional de aspirantes admitidos e excluídos no marco do proceso de selección dunha praza de auxiliar administrativo servizos sociais, como persoal laboral fixo, a cubrir polo sistema de concurso-oposición, ao abeiro da oferta de emprego público extraordinaria do Concello de Fornelos de Montes derivada da habilitación efectuada para a estabilización do emprego temporal pola Lei 20/2021 de 28 de decembro, no que resolve co teor literal seguinte: “Primeiro.— Aprobar a lista provisional de admitidos e excluídos que figura como anexo a esta resolución, concedendo conforme a base quinta o prazo de dez días hábiles para presentar as reclamacións oportunas ou emendas de defectos. Segundo.— Publicar a presente resolución no Boletín Oficial da Provincia, no Taboleiro de Edictos da Casa do concello e na páxina web. Terceiro.— Dar conta ó Pleno na primeira sesión ordinaria que celebre. ADMITIDOS EXCLUÍDOS Documento asinado dixitalmente ao marxe. O alcalde, Emiliano Lage Rodríguez.
DELEGACIÓN CONCELLEIRA PARA OFICIAR CERIMONIA CIVIL.
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 11/12/2023)

Visto considérase conveniente e axeitado para una maior eficacia na xestión, delegar en Dª Aurora Corbacho Quintela, Concelleira deste Concello, a autorización do acto de celebración do matrimonio civil entre D. Hugo Alfonso El Yazizi Urrez, con DNI núm. ***7137** e Dª Carla Marisa Celigueta Valriberas con DNI núm. ***0965**, o día 9 de decembro de 2023. Examinada a documentación que a acompaña, visto o informe de Secretaría e de conformidade co establecido no apartado cuarto da Instrucción de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, PRIMEIRO.— Delegar puntualmente en favor de Dª Aurora Corbacho Quintela, Concelleira deste Concello, o exercicio da competencia correspondente á autorización do acto de celebración do matrimonio civil entre os contraentes D. Hugo Alfonso El Yazizi Urrez, con DNI núm. ***7137** e Dª Carla Marisa Celigueta Valriberas con DNI núm. ***0965**, o día 9 de decembro de 2023. SEGUNDO.— A delegación deberá estar documentada previamente, bastando con que na acta de autorización do matrimonio fágase constar que a Concelleira actuou por delegación de Alcalde. TERCEIRO.— A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tacitamente se non se formula ante Alcalde expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. CUARTO.— Publicar esta resolución no Boletín Oficial da Provincia de Pontevedra. QUINTO.— Notificar a presente resolución á Concelleira delegada e aos contraentes (unha vez sexa aceptada a delegación expresamente ou se entenda aceptada tacitamente). Contra a presente Resolución, que pon fin á vía administrativa, pode interpor alternativamente recurso de reposición potestativo ante o Alcaldes deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito.
APROBACIÓN INICIAL MODIFICACIÓN ORZAMENTARIA Nº 13/2023 CRÉDITO EXTRAORDINARIO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 29/03/2023)

O Pleno da Corporación, na sesión extraordinaria, celebrada o día 21 de marzo de 2023, aprobou a aprobación inicial do expediente de modificación de créditos núm.13/2023, na modalidade de crédito extraordinario financiado con baixas por anulación por importe de 170.000,00 euros. De conformidade co disposto nos artigos 169 e 177.2 do R. D. L.2/2004, Texto Refundido da Lei reguladora das Facendas Locais, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examinalo expediente e formular as alegacións que estimen pertinentes ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño, A Alcaldesa Asdo. Marta Valcárcel Gómez
APROBACIÓN DEFINITIVA DA ORDENANZA FISCAL REGULADORA DO IMPOSTO DE BENS INMOBLES
ADMINISTRACIÓN LOCAL — Municipal — Catoira (Ordenanzas e Regulamentos, 27/12/2023)

Expediente núm.: 346/2023. Modificación da Ordenanza fiscal reguladora do Imposto de Bens Inmobles. Transcorrido o prazo de trinta días hábiles dende a publicación no B. O. da Provincia n.º 212, de data 3 de novembro de 2023, do anuncio relativo a aprobación inicial de modificación da ordenanza reguladora do Imposto de Bens Inmobles, sen que contra o mesmo se viñeran a producir reclamacións ou suxestións, elévase tal aprobación inicial a definitiva, procedéndose, de conformidade co determinado no artigo 70.2 da Lei 7/1985, de 2 de abril, a súa publicación íntegra, que é do tenor literal seguinte: Modifícase o apartado a) do artigo 8º da devandita Ordenanza, que queda redactado como segue: O tipo de gravame será: a) Para os bens inmobles de natureza urbana: 0,60 %. A presente MODIFICACIÓN aprobada definitivamente polo Pleno do Concello en sesión celebrada o día 30 de outubro de 2023 entrará en vigor, o día seguinte da súa publicación integra no BOP, permanecendo en vigor ata a súa modificación ou derrogación expresas.” Catoira, na data da sinatura electrónica. O Alcalde-Presidente, Xoán Xosé Castaño Conde. (Documento asinado dixitalmente á marxe)
APROBACIÓN INICIAL REGULAMENTO MUNICIPAL DE FUNCIONAMENTO DA MESA DE TURISMO
ADMINISTRACIÓN LOCAL — Municipal — Poio (Outros documentos, notificacións e informacións públicas, 11/12/2023)

O cómputo do prazo iniciarase a partir do día seguinte ao da publicación no Boletín Oficial da Provincia de Pontevedra do presente anuncio. Simultaneamente publicarase no taboleiro de anuncios do Concello dispoñible no portal de internet https://concellopoio.sedelectronica. gal/board e na sección de Transparencia, apartado 9.1 (normativa en tramitación) a través do enlace https://concellopoio.sedelectronica. gal/transparency/90869e08-7111-4162-aa43-031ae855f509/ No caso de que durante o indicado prazo non se presente observación ou reclamación ningunha, entenderase definitivamente adoptado o acordo ata entón provisional, levándose a cabo a publicación do acordo e texto íntegro da Ordenanza no BOP de Pontevedra, sen que entre en vigor ata o transcurso do prazo dos quince días hábiles ao que se refire o artigo 70 da Lei 7/1985, de 2 de abril, de Bases do Réxime Local. O texto do regulamento quedará a permanente disposición do público no seguinte enderezo electrónico, sección Transparencia, apartado Normativa en vigor https://concellopoio.sedelectronica. gal/transparency/f8b6217a-587a-43eb-ae1f-5e9c8d6196e9/ Poio, na data que figura na sinatura dixital á marxe (04.12.2023). O alcalde, Ángel Moldes Martínez.
APROBACIÓN DEFINITIVA MODIFICACIÓN DE CRÉDITOS SC 1/2023
ADMINISTRACIÓN LOCAL — Municipal — Agolada (Presupostos e cadros de persoal, 10/08/2023)

En cumprimento do artigo 169.3, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, ao non terse presentado alegacións durante o prazo de exposición pública, queda automaticamente elevado a definitivo o Acordo plenario de data 6 de xullo de 2023, de aprobación do expediente de Modificación de Créditos nº 6/2023 na modalidade de Suplemento de Crédito (SC 1/2023) financiado con cargo ao remanente líquido de tesouraría: Esta modificación se financia con cargo ao remanente líquido de Tesourería resultante da liquidación do exercicio anterior. Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VI da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. Agolada, 8 de agosto de 2023.- O Alcalde, Luis Calvo Miguélez
LISTA PROVISIONAL DE ADMITIDOS/AS E EXCLUÍDOS/AS AO PROCESO SELECTIVO DUNHA PRAZA VACANTE DE AVOGADO/A (A XORNADA PARCIAL). OFERTA EXTRAORDINARIA DE EMPREGO PÚBLICO 2022
ADMINISTRACIÓN LOCAL — Municipal — Poio (Persoal, oposicións, 03/02/2023)

Rematado o prazo de presentación de instancias de participación no proceso selectivo arriba indicado, de acordo co previsto nas bases xerais e específicas da convocatoria publicadas no Boletín Oficial da Provincia de 9 de decembro de 2022, extracto das mesmas no Diario Oficial de Galicia do 20 de decembro de 2022 e anuncio de apertura de prazo publicado no Boletín Oficial do Estado do 31 de decembro de 2022, esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: PRIMEIRO.- Aprobar a listaxe provisional de aspirantes admitidos/as e excluídos/as en dito proceso selectivo. SEGUNDO.- De conformidade co previsto no artigo 68 da Lei 39/2015, do 1 de outubro, do procedemento administrativo común, os aspirantes excluídos ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 16 da Lei 39/2015, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos xunto coa designación do Tribunal publicarase no BOP e de forma complementaria na Sede Electrónica do Concello TERCEIRO.- A presente resolución publicarase no BOP e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada (27-01-2023) O Alcalde: Luciano Sobral Fernández